Държавен вестник, бр. 37, 2010 г., стр. 37

БРОЙ  37	
Д Ъ Р Ж А В Е Н  В Е С Т Н И К 	
СТР.  37  
4. по искане на министъра на здравеопаз­
ването при отсъствие на член на съвета от 
повече от 4 заседания без уважителна причина.
(2) При предсрочно освобождаване се оп­
ределя нов член по общите правила, който 
встъпва в мандата на освободения. 
Чл. 27. (1) Общественият съвет:
1. разглежда заявленията за организационно и 
финансово подпомагане по чл. 3, ал. 1, т. 1 и 2;
2. прави предложения до директора на 
фонда по заявленията, като при положително 
становище предлага и размера на паричната 
сума, която да бъде отпусната, като взема 
предвид евентуалното самоучастие на заявителя 
със собствени средства или със средства от 
разплащателни, набирателни, дарителски или 
други сметки в негова полза, а при отрицател­
но – посочва мотиви;
3. изработва, актуализира и оповестява 
принципи и правила, въз основа на които се 
набират и разходват финансови средства за 
осъществяване дейността на фонда, и предлага 
при необходимост максимални стойности за фи­
нансиране на съответните дейности със средства 
от фонда, включително и тези по чл. 3, ал. 3;
4. организира, подпомага и провежда меро­
приятия по набиране на финансови средства за 
осъществяване дейността на фонда;
5. популяризира дарителската инициатива;
6. проследява осъществяваните по отношение 
на всеки конкретен пациент, получил подпо­
магане със средства от фонда, диагностични 
и лечебни процедури в страната и чужбина;
7. анализира дейността на фонда и резулта­
тите от провежданите диагностични и лечебни 
процедури със средства от фонда;
8. въз основа на анализите по т. 7 предлага 
на министъра на здравеопазването, на НЗОК, 
на съсловните организации на медицински спе­
циалисти, на научните медицински дружества 
и на отделни лечебни заведения в страната 
осигуряването на медицинска апаратура и въ­
веждането на конкретни методи на диагностика 
и лечение и на отделни дейности;
9. предлага на директора на фонда включва­
нето на чуждестранни медицински специалисти 
и лечебни заведения в регистрите по чл. 3, 
ал. 1, т. 4, букви „б“ и „в“, както и на външни 
експерти в списъка по чл. 28, ал. 1;
10. при необходимост предлага на директора 
на фонда да бъдат поканени специалисти, извън 
външните експерти, в заседанията на съвета 
по конкретни случаи; 
11. предлага на директора на фонда списъка 
по чл. 3, ал. 1, т. 1, буква „г“.
(2) За дейността си членовете на Общест­
вения съвет получават възнаграждение, оп­
ределено от министъра на здравеопазването, 
съгласувано с директора на фонда, което се 
заплаща за сметка на Министерството на 
здравеопазването.
Раздел V
Външни експерти
Чл. 28. (1) Директорът на фонда със запо­
вед, съгласувана с министъра на здравеопаз­
ването, определя списък на външни експерти 
с медицинско образование, които подпомагат 
дейността на фонда. 
(2) За експерти по ал. 1 могат да бъдат 
определяни и национални консултанти. 
(3) Членовете на Обществения съвет, които 
притежават медицинско образование, не могат 
да бъдат включвани в списъка по ал. 1 за пе­
риода на тяхното членство в съвета.
(4) Външните експерти не могат да бъдат 
членове на контролни и управителни органи 
на производители, вносители и търговци на 
лекарствени продукти, медицински изделия и 
апаратура. 
(5) Външните експерти:
1. разглеждат възложените им заявления 
за подпомагане по чл. 3, ал. 1, т. 1 и 2 и из­
разяват становища по тяхната допустимост и 
основателност;
2. изготвят доклади по разгледаните заяв­
ления;
3. участват в заседанията на Обществения 
съвет като докладчици;
4. дават консултации на Обществения съвет 
и на директора на фонда при нужда.
(6) Директорът на фонда съгласувано с ми­
нистъра на здравеопазването определя размера 
на възнагражденията на външните експерти за 
работата им по заявленията. 
(7) Възнагражденията по ал. 6 се изплащат 
от бюджета на Министерството на здравео­
пазването.
(8) Включването на експерт в списъка по ал. 1 
става след сключване на едногодишен договор 
между него и директора на фонда по образец, 
утвърден от министъра на здравеопазването. 
(9) Работата на външния експерт по всяко 
заявление му се възлага с приемно-предавателен 
протокол, подписан от него и директора на фонда.
Чл. 29. При допускане на системно забавяне 
при осъществяването на дейностите по договора 
по чл. 28, ал. 8 и по конкретните случаи или 
при неизпълнение на някоя от тях директорът 
на фонда може да предложи заличаване на екс­
перта от списъка независимо от предвидените 
в договора клаузи за неизпълнение.
Раздел VІ
Подаване и разглеждане на заявления
Чл. 30. (1) За организационно и финансово 
подпомагане по чл. 3, ал. 1, т. 1 и/или за ор­
ганизиране и финансиране участието на чуж­
дестранни медицински специалисти по чл. 3, 
ал. 1, т. 2 до директора на фонда се подава 
съответното заявление по образец съгласно 
приложения № 1 и 2, към което се прилагат: